**Bod č. 12.3**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 22.06.2017

**Žiadosť o začlenenie pozemkov vo vlastníctve mesta Stupava do poľovného revíru Stupava-Mást**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. žiadosť – Poľovnícke združenie

Stupava-Mást

4. nájomná zmluva

5. situačný náčrtok poľovného revíru Stupava-Mást

**Vypracoval :**

Renata Mištinová, referent správy majetku

**Návrh uznesenia:**

**Mestské zastupiteľstvo v Stupave :**

**súhlasí**

so začlenením pozemkov vo vlastníctve Mesta Stupava vo výmere **cca 140 ha** do poľovného revíru v prospech združenia Stupava – Mást a bude hlasovať v prospech PZ Stupava – Mást, IČO 34008501, na Zhromaždení vlastníkov poľovných pozemkov, za účelom postúpenia práva užívania poľovného revíru Stupava – Mást (uznaný rozhodnutím Lesného úradu Malacky zo dňa 29. 6. 1998, č. j. OPPLH-489/1998-Da), a to na obdobie 10 rokov od 1.januára 2018, a prenájom mestských pozemkov na výkon práva poľovníctva za ročnú odplatu 1,068 € za jeden hektár plochy poľovného revíru.

**súhlasí**

aby primátor mesta Stupava poveril ním určeného zamestnanca aby zastupoval mesto Stupava na zhromaždení vlastníkov v rozsahu vo všetkých úkonov podľa zákona o poľovníctve (274/2009 Z.z.), súvisiacich s výkonom práv a povinností vlastníkov poľovných pozemkov tvoriacich tento uznaný poľovný revír, a to v prospech PZ Stupava – Mást, najmä úkonov súvisiacich s uzatvorením príslušnej zmluvy v prospech PZ Stupava – Mást, tak aby odplata za postúpenie práva poľovníctva bola za ročnú odplatu **1,068 €** za jeden hektár plochy poľovného revíru.

**Dôvodová správa**

Dňa 3. 5. 2017 obdržalo Mesto Stupava, oddelenie správy majetku mesta žiadosť Poľovníckeho združenia Stupava – Mást (PZ) na predĺženie postúpenia výkonu práva poľovníctva na poľovných pozemkoch vo vlastníctve Mesta Stupava.

Svoju žiadosť odôvodňujú tým, že doterajšia zmluva nájmu bola uzavretá na dobu 1. 1. 2008 do 31. 12. 2017. PZ Stupava – Mást za uplynulé roky dodržiavali a splnili všetky zmluvné podmienky. Osobitnú pozornosť združenie venuje chovu dančej zveri za účelom zvýšenia trofejnej hodnoty. V tejto záslužnej a prospešnej práci pri zveľaďovaní revíru chcú pokračovať a napĺňať celkovú koncepciu zvyšovania úrovne ochrany a využívania životného prostredia v rámci nášho regiónu.

PZ Stupava – Mást objasnilo postup podľa Zákona 274/2009 o poľovníctve v znení neskorších predpisov. Podľa tohto postupu je potrebné, aby Mesto Stupava rozhodlo o tom, že na Zhromaždení vlastníkov hlasuje za predĺženie a poskytnutie výkonu práva poľovníctva v prospech žiadateľa, a vykonalo ďalšie úkony potrebné na dojednanie a uzatvorenie zmluvy o užívaní poľovného revíru Stupava – Mást (viď Návrh uznesenia).

Platná nájomná zmluva na pozemky vo vlastníctve mesta Stupava je uzatvorená do 31. 12. 2017. Všetky pozemky, ktoré sú predmetom nájomnej zmluvy sa nachádzajú v extraviláne mesta Stupava

PZ žiada o predĺženie zmluvy o užívaní pozemkov a postúpení výkonu práva poľovníctva na roky od 1. januára 2018 do 31. 12. 2028.

K žiadosti bol priložený zoznam parciel, ktoré sa nachádzajú v poľovnom revíry s udaním výmer jednotlivých parciel. Kontrolou výmer boli zistené nezrovnalosti s údajmi katastra nehnuteľností. Z uvedeného dôvodu nebolo možné v návrhu uznesenia uviesť súčet presných výmer všetkých pozemkov. Po odsúhlasení údajov so zástupcami Poľovného združenia bude tento predložený na zasadnutie Mestskej rady.

Náhrada za užívanie poľovného revíru patrí jednotlivým vlastníkom spoločného poľovného revíru podľa podielu poľovných pozemkov na celkovej výmere poľovného revíru.

Výmera pozemkov Mesta Stupava k celkovej výmere poľovného revíru je 3,5%.

Navrhuje sa, aby náhrada za užívanie poľovného revíru bola dohodnutá maximálne na úrovni stanovenej na základe sadzobníka na výpočet nájomného za poľovné pozemky pre hlavné druhy lovnej zveri, ktorý je v prílohe č. 2. Zákona o poľovníctve, t.j.1,068,- € za hektár ročne.

Podľa vyjadrenia žiadateľa takto navrhovaná výška nájomného za ha plochy predstavuje podstatný nárast úhrady oproti minulému obdobiu.

Komisia majetková a legislatívno-právna na svojom zasadnutí dňa 25.05.2017 Uznesením č. 031.25.05.2017 odporúčila MsZ schváliť predĺženie postúpenia poľovného práva v prospech Poľovného združenia Stupava-Mást na obdobie ďalších 10 rokov a prenájom mestských pozemkov na výkon práva poľovníctva za ročnú odplatu 1,068 Eur za jeden hektár plochy poľovného revíru.

Materiál bol dňa 12.06.2017 predložený na rokovanie Mestskej rady v Stupave, ktorá odporučila MsZ materiál schváliť.